**ESF VAHENDITEST RAHASTATAVA TÄISKASVANUTE TÄIENDUSKOOLITUSE ÕPPEKAVA**

1. **Üldandmed**

|  |  |
| --- | --- |
| Õppeasutus: | Luua Metsanduskool |
| Õppekava nimetus: *(venekeelsetel kursustel nii eesti kui vene keeles)*: | **Ohtlike puude langetamine 30h** |
| Õppekavarühm: *(täiendus- koolituse standardi järgi)* | Metsandus |
| Õppekeel: | Eesti keel |

1. **Koolituse sihtgrupp ja õpiväljundid**

|  |
| --- |
| **Sihtrühm ja selle kirjeldus ning õppe alustamise nõuded.** *Ära märkida milliste erialaoskuste, haridustaseme või vanusegrupi inimestele koolitus on mõeldud ning milline on optimaalne grupi suurus; ära tuua kas ja millised on nõuded õpingute alustamiseks.*  **Sihtrühm:**  Töötaja, kes organiseerib ja teeb raietöid eritingimustes (tormikahjustused, õhuliinide ja teede läheduses, nõlvadel). Haljastusfirmade töötajad, raietöid tegevad FIE’d.  Grupi suurus: 8  **Õppe alustamise nõuded:**  Vajalik on oskus teha raietöid tavatingimustes.  Kasuks tulevad eelnevad teadmised metsakasvatusest ning esmaabist. |
| **Õpiväljundid.** *Õpiväljundid kirjeldatakse kompetentsidena, mis täpsustavad, millised teadmised, oskused ja hoiakud peab õppija omandama õppeprotsessi lõpuks.*  Kursuse läbinu:  1) teab ja tunneb turvavarustust ja tööriistu;  2) teab raietöid reguleerivaid õigusakte ja keskkonnakaitsenõudeid;  3) oskab teha raietöid eritingimustes ohutult ja ergonoomiliselt. |
| **Õpiväljundite seos kutsestandardi või tasemeõppe õppekavaga.** *Tuua ära vastav kutsestandard ning* ***numbriline viide konkreetsetele kompetentsidele****, mida saavutatakse.*  Arborist, tase 4 A.2.7 Puude raie eritingimustes (kallakud, elektriliini alus ja lähedus, teede ja rajatiste lähedus, piiratud ruum, tormimurd jm). |
| **Põhjendus.** *Tuua põhjendus* *koolituse sihtrühma ja õpiväljundite valiku osas.*  Vastavalt erinevatele metsanduslikele kokkulepetele, tuleb säilitada pikaajalises perspektiivis metsanduse valdkonnas töötavate inimeste ja kohaliku elanikkonna sotsiaalset heaolu.  FIE-de arvu suurenemine, nende tegevuse laienemine töökeskkonna suhtes ohtlikesse valdkondadesse, nagu puidutöötlemine, metsalangetamine ja muu selline, toob paratamatult kaasa ka nendega juhtunud õnnetuste arvu kasvu.  Taristuvõrgustiku suurenemine ja kliimamuutustega kaasas käivad tormikahjustuste suurenemised nõuavad juba töötavatelt isikutelt paremat ettevalmistust tegelemaks raietöödega eritingimustes. Sihtgrupp on üldjuhul hinnatundlik. |

1. **Koolituse maht**

|  |  |
| --- | --- |
| **Koolituse kogumaht** akadeemilistes tundides: | **30** |
| Kontaktõppe maht akadeemilistes tundides: | **30** |
| sh auditoorse töö maht akadeemilistes tundides:  *(õpe loengu, seminari või muus koolis määratud vormis)* | **8** |
| sh praktilise töö maht akadeemilistes tundides:  (*õpitud teadmiste ja oskuste rakendamine õppekeskkonnas*) | **22** |
| Koolitaja poolt tagasisidestatava iseseisva töö maht akadeemilistes tundides: | **0** |

1. **Koolituse sisu ja õppekeskkonna kirjeldus ning lõpetamise nõuded**

|  |
| --- |
| **Õppe sisu ja õppekeskkonna kirjeldus.** *Tuua peamised teemad ja alateemad* ***sh eristada auditoorne ja praktiline osa.*** *Esitada õppekeskkonna lühikirjeldus, mis on*  *õpiväljundite saavutamiseks olemas. Loetleda kursuse kohustuslikud õppematerjalid (nt õpikud vmt) kui need on olemas. Kui õppijalt nõutakse mingeid isiklikke õppevahendeid, tuua ka need välja.*  **Õppe sisu:**   * Raietööde tegemiseks vajalik turvavarustus, tööriistad ja abivahendid; * Õigusaktid ja keskkonnakaitsenõuded raietöödel; * Raiete tehnika ja tehnoloogia; * Raietööd eritingimustes, olukorra hindamine, lahendusvõimalused, alternatiivsed lahendusvariandid * Ohutud töövõtted, esmaabi õnnetuse korral   Praktilise õppe teemad:   * Nõlvadel kasvavate, teeäärsete ja õhuliinide läheduses kasvavate puude, tormi-   kahjustustega puude, rippes puude langetamine. Okste laasimine, tüvede järkamine sortimentideks, materjalide koondamine, töö teostamine ja tulemuse analüüs.  **Õppekeskkonna kirjeldus:**  Kaasaegne esitlustehnikaga klassiruum; praktiline õpe metsas. |
| **Nõuded õppe lõpetamiseks, sh hindamismeetodid ja –kriteeriumid.** *Nõutud on vähemalt 70% kontakttundides osalemine. Kirjeldada,* ***kuidas hinnatakse******õpiväljundite saavutamist****.*  Nõutav 70% kontakttundides osalemine ning proovitöö sooritamine: kas oskab õigesti kasutada turvavarustust ja tööriistu; kas tunneb õigusakte ja viib ohutult ning ergonoomiliselt läbi eritingimustes raietööd.    Hindamine arvestatud/mittearvestatud. |

1. **Koolitaja andmed**

|  |
| --- |
| **Koolitaja andmed.** *Tuua ära koolitaja(te) ees- ja perenimi ning kursuse läbiviimiseks vajalikku kompetentsust näitav kvalifikatsioon või vastav õpi- või töökogemuse kirjeldus.*  **Sulev Tooming** - Luua MK-s metsakasvatuse õpetaja, raiemeister  **Ole Hütt** - Luua MK metsakasvatuse kutseõpetaja, metsakasvataja töökogemus üle 15 aastat  **Kaido Saar –** Luua MK kutseõpetaja |

**Õppekava koostaja:**   
*/ees- ja perenimi, amet, e-mail/*

Katrin Seglinš, koolitusspetsialist, katrin.seglinsh@luua.ee